CELEX: 32004R1486
Language: lt
Date: 2004-08-20 00:00:00
Title: 2004 m. rugpjūčio 20 d. Komisijos reglamentas (EB) Nr. 1486/2004, papildantis Reglamento (EB) Nr. 2400/96 priedą, susijusį su tam tikrų pavadinimų įrašymu į «Saugomų kilmės vietos nuorodų ir saugomų geografinių nuorodų registrą» (Farinheira de Estremoz e Borba, Domfront, Kiwi Latina, Valle del Belice ir Noix du Périgord)

21.8.2004   
            
            
               LT
            
            
               Europos Sąjungos oficialusis leidinys
            
            
               L 273/9
            
         
      KOMISIJOS REGLAMENTAS (EB) Nr. 1486/2004
   2004 m. rugpjūčio 20 d.
   papildantis Reglamento (EB) Nr. 2400/96 priedą, susijusį su tam tikrų pavadinimų įrašymu į „Saugomų kilmės vietos nuorodų ir saugomų geografinių nuorodų registrą“ (Farinheira de Estremoz e Borba, Domfront, Kiwi Latina, Valle del Belice ir Noix du Périgord)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. liepos 14 d. Tarybos reglamentą (EEB) Nr. 2081/92 (1), susijusį su žemės ūkio ir maisto produktų geografinių nuorodų ir kilmės vietos nuorodų apsauga, ypač jo 6 straipsnio 3 ir 4 dalis,
   kadangi:
   
               (1)
            
            
               Pagal Reglamento (EEB) Nr. 2081/92 5 penktąjį straipsnį Portugalija perdavė Komisijai prašymą įregistruoti nuorodą „Farinheira de Estremoz e Borba“ kaip geografinę nuorodą, Italija perdavė Komisijai prašymą įregistruoti nuorodą „Kiwi Latina“ kaip geografinę nuorodą ir prašymą įregistruoti kaip kilmės vietos nuorodą „Valle del Belice“ ir Prancūzija perdavė Komisijai du prašymus įregistruoti kaip kilmės vietos nuorodas „Domfront“ ir „Noix du Périgord“.
            
         
               (2)
            
            
               Pagal minėto reglamento 6 straipsnio 1 dalį buvo nustatyta, kad jie atitinka šį reglamentą ir turi visus šio reglamento 4 straipsnyje numatytus elementus.
            
         
               (3)
            
            
               Paskelbus šiame reglamente minimas nuorodas Europos Sąjungos oficialiajame leidinyje
                   (2) Komisijai nebuvo perduotas joks prieštaravimo pareiškimas pagal Reglamento (EEB) Nr. 2081/92 septintąjį straipsnį.
            
         
               (4)
            
            
               Atitinkamai šios penkios nuorodos yra vertos būti įrašytos į „Saugomų kilmės vietos nuorodų ir saugomų geografinių nuorodų registrą“ ir saugomos bendruomeniniame plane kaip saugotinos geografinės nuorodos ir kilmės vietos nuorodos.
            
         
               (5)
            
            
               Šio reglamento priedas papildo Komisijos reglamento (EB) Nr. 2400/96 priedą (3),
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2400/96 priedas yra papildomas šio reglamento priede esančiais penkiais pavadinimais ir jie yra įtraukiami į „Saugomų kilmės vietos nuorodų ir saugomų geografinių nuorodų registrą“ kaip saugotinos geografinės nuorodos (SGN) ir kilmės vietos nuorodos (KVN), kaip numatyta Reglamento (EEB) Nr. 2081/92 šeštojo straipsnio 3 dalyje.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. rugpjūčio 20 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 208, 1992 7 24, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1215/2004 (OL L 232, 2004 7 1, p. 21).
   
      (2)  OL C 168, 2002 7 13, p. 10 (Farinheira de Estremoz e Borba).
   
      OL C 261, 2003 10 30, p. 6 (Domfront).
   
      OL C 262, 2003 10 31, p. 7 (Kiwi Latina).
   
      OL C 277, 2003 11 18, p. 9 (Valle del Belice).
   
      OL C 277, 2003 11 18, p. 12 (Noix du Périgord).
   
      (3)  OL L 327, 1996 12 18, p. 11. Reglamentas su paskutiniais pakeitimais, padarytais Reglamentu (EB) Nr. 1258/2004 (OL L 239, 2004 7 9, p. 5).
   
      PRIEDAS
      SUTARTIES I PRIEDO PRODUKTAI, SKIRTI ŽMONIŲ MAISTUI
      Produktai mėsos pagrindu (sūdyti, rūkyti ir t. t.)
      
                   
               
               
                  PORTUGALIJA
                  Farinheira de Estremoz e Borba (SGN)
               
            Kiti I priedo produktai (prieskoniai ir t. t.)
      
                   
               
               
                  PRANCŪZIJA
                  Domfront (SKVN)
               
            Riebalai (sviestas, margarinas, aliejus ir t. t.)
      
                   
               
               
                  ITALIJA
                  Valle del Belice (SKVN)
               
            Švieži ar perdirbti vaisiai, daržovės ir grūdinės kultūros
      
                   
               
               
                  ITALIJA
                  Kiwi Latina (SGN)
               
            
                   
               
               
                  PRANCŪZIJA
                  Noix du Périgord (SKVN)